open-index/open-wikipedia-markdown huggingface dataset:
இத்ரிசு தேபி

**இத்ரிசு தேபி இத்னோ** (*Idriss Déby Itno*; ; 18 சூன் 1952 – 20 ஏப்ரல் 2021) சாட் நாட்டின் அரசியல்வாதியும், இராணுவ அதிகாரியும் ஆவார். இவர் 1990 முதல் இறக்கும் வரை சாட் நாட்டின் அரசுத்தலைவராகப் பதவியில் இருந்தார். இவர் படை ஒன்றிற்குத் தலைமை தாங்கிச் செல்லும் போது கொல்லப்பட்டார். இத்ரிசு ஆளும் தேசப்பற்றுள்ள இரட்சணிய இயக்கத்தின் தலைவரும் ஆவார். இவர் சகாவா இனக்குழுவின் பிதாயத் வம்சத்தைச் சேர்ந்தவர். 1990 திசம்பரில் அன்றைய அரசுத்தலைவராக இருந்த இசேனே ஆப்ரே இற்கு எதிராகக் கிளர்ச்சியில் ஈடுபட்டு ஆட்சியைக் கைப்பற்றினார். அதற்குப் பின்னர் இவரது ஆட்சிக்கு எதிராக இடம்பெற்ற பல கிளர்ச்சிகளையும், இராணுவப் புரட்சிகளையும் முறியடித்து ஆட்சியில் தொடர்ந்தார். 1996, 2001 அரசுத்தலைவர் தேர்தல்களில் வெற்றி பெற்றார். ஒரு அரசுத்தலைவரின் பதவிக்கால எல்லை நீக்கப்பட்டதை அடுத்து, 2006, 2011, 2016, 2021 தேர்தல்களிலும் போட்டியிட்டு வெற்றி பெற்றார். இவர் முஅம்மர் அல் கதாஃபியின் உலகப் புரட்சி மையத்தில் படித்துப் பட்டம் பெற்றார். தெபியின் பல தசாப்த கால ஆட்சியை பல பன்னாட்டு ஊடகங்கள் சர்வாதிகார ஆட்சியாக விவரித்தன.

## இறப்பு
இவர் 2021 ஏப்ரல் 20 அன்று "பாக்ட்" கிளர்ச்சியாளர்களுக்கு எதிராகத் தனது படைகளுக்குத் தலைமை தாங்கிச் சென்ற போது துப்பாக்கிக் குண்டுகள் தாக்கி களச்சாவு அடைந்ததாக இராணுவப் பேச்சாளர் தெரிவித்தார். இறக்குப் போது இவருக்கு அகவை 68 ஆகும். இவரது இறப்பை அடுத்து சாட் நாட்டின் நாடாளுமன்றம் கலைக்கப்பட்டு, இவரின் மகன் மகமத் தேபி இத்னோ தலைமையில் இடைக்கால இராணுவப் பேரவை அமைக்கப்பட்டது. அத்துடன் சாட் அரசும் கலைக்கப்பட்டது.

## மேற்கோள்கள்

பகுப்பு:1952 பிறப்புகள்
பகுப்பு:2021 இறப்புகள்
பகுப்பு:ஆப்பிரிக்க அரசுத்தலைவர்கள்
பகுப்பு:சாட்
லோம ரிஷி குகை

**லோம ரிஷி குகை** (**Lomas Rishi Cave**), இந்தியாவின் பிகார் மாநிலத்தின் ஜகானாபாத் மாவட்டத்தில் சுல்தான்பூர் எனுமிடத்தில் அமைந்த பராபர் மலையில் அமைந்த குடைவரைக் குகை ஆகும். இது கிமு 3-ஆம் நூற்றாண்டில் பேரரசர் அசோகர் ஆட்சிக் காலத்தின் போது ஆசீவகம் அல்லது பௌத்த பிக்குகள் தியானம் செய்வதற்காக கொடையாக நிறுவப்பட்ட செயற்கை குகை ஆகும். லோம ரிஷி குகையின் முகப்பு குதிரை லாட வடிவில் அமைந்துள்ளது. இதே போன்று அசோகர் இப்பகுதியில் பல குடைவரைக் குகைகள் அமைத்து துறவிகளுக்கு தானமாக கொடுத்துள்ளார். இதே போன்று இப்பகுதிகளில் அசோகர்  காத்வா, கோபிகா குகை மற்றும் வடாதிகா குடைவரைகளை நிறுவினார்.

லோம ரிஷி குகை மற்றும் இதனருகே அமைந்த சுதாமா குகையின் குதிரை லாட வடிவ வாயில் முகப்பு போன்றே, மேற்கு தக்காணத்தின் புணே மாவட்டத்தில் கிமு  இரண்டாம் நூற்றாண்டு முதல் கிபி  இரண்டாம் நூற்றாண்டு முடிய  காலத்தில் நிறுவப்பட்ட பாஜா குகைகள் மற்றும் கர்லா குகைகள் அமைந்துள்ளது.

லோம ரிஷி குகைக் குடைவரையின் நடுவில் செவ்வக வடிவில் 9.86x5.18மீட்டர் அளவில் பெரிய மண்டம் உள்ளது. உள்ளே அமைந்த  இரண்டாவது சிறிய மண்டபம், அரைக்கோள வடிவில் உள்ளது. இக்குகையில் உள்ளறையின் தரை மெருகூட்டப்பட்டுள்ள்து.

 


File:Sudama and Lomas Rishi entrances.jpg| சுதாமா குகை மற்றும் லோம ரிஷி குகைக்கு செல்லும் பாதை 
File:Lomas_Rishi_entrance.jpg|லோம ரிஷி குகையின் நுழைவாயில் 
File:Lomas Rishi wooden architecture.jpg|கல் வளைவுக்கு பதிலாக புதுப்பிக்கப்பட்ட மரக் கட்டிடக்கலை


## அனந்தவர்மனின் கல்வெட்டுகள் ([[கிபி]]5-6வது நூற்றான்டு)
கிபி 5 அல்லது 6-ஆம் நூற்றாண்டு காலத்தில் பிந்தைய மௌகரி வம்ச மன்னர் அனந்தவர்மன் என்பவர் பராபர் மலையில் உள்ள லோம ரிஷ் குகைகள்,  காத்வா, கோபிகா குகை மற்றும் வடாதிகா குகைகளில் இந்து சமயக் கல்வெட்டுகள் பொறித்தார். 

## இதனையும் காண்க
* பௌத்த தொல்லியற்களங்கள்
## அடிக்குறிப்புகள்

## மேற்கோள்கள்

*  originally published by Luzac & Company Ltd., London, 1951.
* 
*
*Harle, J.C., *The Art and Architecture of the Indian Subcontinent*, p.&nbsp;24, 2nd edn. 1994, Yale University Press Pelican History of Art,  
*Michell, George, *The Penguin Guide to the Monuments of India, Volume 1: Buddhist, Jain, Hindu*, pp.&nbsp;217–218, 1989, Penguin Books, 
*

பகுப்பு:பேரரசர் அசோகர்
பகுப்பு:இந்தியத் தொல்லியற்களங்கள்
பகுப்பு:ஜகானாபாத் மாவட்டம்
பகுப்பு:இந்தியக் குடைவரைக் கோயில்கள்
தேசிய உயிரணு அறிவியல் மையம்

**தேசிய உயிரணு அறிவியல் மையம்** (*National Centre for Cell Science*) என்பது தேசிய அளவிலான உயிர்த் தொழில்நுட்பம், திசு பொறியியல் மற்றும் திசு வங்கி ஆராய்ச்சி மையம் ஆகும். இது இந்தியாவின் மகாராட்டிர மாநிலத்தின் புனேயில் உள்ள சாவித்ரிபாயி பூலே புனே பல்கலைக்கழக **[SPPU]** வளாகத்தில் அமைந்துள்ளது. முன்னர் இது ”தேசிய விலங்கு திசு மற்றும் உயிரணு வளர்ப்பு வசதி" என்று அழைக்கப்பட்டது. இந்த நிறுவனம், இந்தியாவின் முதன்மையான ஆராய்ச்சி மையங்களுள் ஒன்றாகும். இது உயிரணு வளர்ப்பு,  செல்-களஞ்சியம், நோயெதிர்ப்பு, குரோமாடின்-மறுவடிவமைப்பு ஆகிய பிரிவுகளில் ஆய்வு நோக்கில் செயல்படுகிறது.

## மேற்கோள்கள்

பகுப்பு:இந்திய ஆய்வுக் கழகங்கள்
பகுப்பு:இந்திய அறிவியல் மற்றும் தொழில்நுட்ப அமைச்சகம்
தேசிய விலங்கு உயிரிதொழில்நுட்ப நிறுவனம்

**தேசிய விலங்கு உயிரிதொழில்நுட்ப நிறுவனம்**  (*National Institute of Animal Biotechnology*) என்பது இந்திய அறிவியல் மற்றும் தொழில்நுட்ப அமைச்சகம் உயிரித்தொழில்நுட்ப துறையின் கீழ் செயல்படும் தன்னாட்சி ஆராய்ச்சி நிறுவனமாகும். இந்நிறுவனம் இந்தியாவின் ஹைதராபாத்தில் பேராசிரியர் பல்லு ரெட்டண்ண தலைமையில் அமைக்கப்பட்டுள்ளது. காச்சிபெளலியில் உள்ள ஐதராபாத்து பல்கலைக்கழகத்தின் *[[மரபணு மாற்றப்பட்ட உயிரினம்|ஆர்யபட்டா தொகுதியில்]]* விலங்கு உயிரிதொழில்நுட்ப நிறுவனம் அமைந்துள்ளது.

இந்நிறுவனத்தின் முதன்மை நோக்கம்/செயற்பாடானது புதுமையான மற்றும் அதிநவீன தொழில்நுட்பத்தின் மூலம் பொது மற்றும் தொழில்துறைக்குப் பயன் தரவல்ல உலகளாவிய போட்டி கால்நடைகளை (பண்ணை விலங்குகள்) மேம்படுத்துவதாகும். உலகளவில் போட்டியிடும் கால்நடை பொருட்கள், மருந்துகள் (மருந்துகள்), ஊட்டச்சத்துப் பொருட்கள் மற்றும் விலங்குகளின் சுகாதார பராமரிப்பு தொடர்பான பிற உயிரியல் பொருட்களின் உற்பத்தியில் சிறந்து விளங்குவதை ஆய்வாளர்கள் வலியுறுத்துவார்கள்.

## கல்வி மற்றும் ஆராய்ச்சி
தேசிய விலங்கு உயிரிதொழில்நுட்ப நிறுவனத்தின் முக்கிய கவனம் விலங்கு உயிரித் தொழில்நுட்ப துறையில் தொழில்முனைவோரை மேம்படுத்துவது மற்றும் கால்நடைகள் சம்பந்தப்பட்ட முக்கிய ஆராய்ச்சிகளை முன்னெடுத்தல் மற்றும் மனிதக்குலத்திற்கு நன்மை பயக்கும். பல்வேறு பிரிவுகளின் ஆராய்ச்சி மேற்கொள்ளுதல். உதாரணமாக, மரபியல், ஊட்டச்சத்து செறிவூட்டல், மரபணு மாற்றுத் தொழில்நுட்பம், தொற்று நோய்கள் மற்றும் இனப்பெருக்க உயிரி தொழில்நுட்பம் ஆய்வு மேற்கொள்ளுதல். இந்த ஆய்வுக் கூடங்களில் கற்பித்தல் மற்றும் ஆராய்ச்சி திட்டங்கள் நடத்துவருகின்றன். முதுநிலை அறிவியல் மற்றும் முனைவர் பட்ட ஆய்வு,  இளம் விஞ்ஞானிகளுக்குப் பயிற்சியும் அளிக்கப்பட்டு வருகிறது. 

## மேலும் காண்க

* இந்தியாவில் கல்வி
* இந்தியாவில் கல்வியறிவு

## மேற்கோள்கள்

## வெளி இணைப்புகள்

* அதிகாரப்பூர்வ வலைத்தளம்  NIAB

பகுப்பு:ஆய்வு நிறுவனங்கள்
எலபர்கா

**எலபர்கா** (Yalaburga) எல்பர்கா எனவும் அழைக்கப்படும் இது இந்திய மாநிலமான கர்நாடகாவின் கொப்பள் மாவட்டத்திலுள்ள ஓர் பேரூராட்சியாகும்.

## நிலவியல்
எலபர்கா 15.63 °வடக்கிலும்  76.02 ° கிழக்கிலும் அமைந்துள்ளது. இதன் சராசரி உயரம் 605 மீட்டர் (1984 அடி) ஆகும்.

## வரலாறு
11 ஆம் நூற்றாண்டின் ஆரம்பத்தில் இது எலம்பர்கா வம்சத்தால் ஆளப்பட்டது. கண்டுபிடிக்கப்பட்ட ஒரு குறிப்பு கி.பி 1026 முதல் கி.பி 1126 வரை இவ்வூரைப் பற்றி விவரிக்கிறது. ஐதராபாத் நிசாம் ஆட்சியின் போது இருந்த கடைசி வட்டங்களில் இதுவும் ஒன்றாகும்.

## புள்ளிவிவரங்கள்
2001 இந்திய மக்கள் தொகைக் கணக்கெடுப்புப்படி, எலபர்காவில் 11,437 மக்கள் தொகை இருந்தது. இதில் ஆண்கள் 51%, பெண்கள் 49% ஆகும். எலபர்காவின் சராசரி கல்வியறிவு விகிதம் 58% ஆகும். இது தேசிய சராசரியான 59.5% ஐ விடக் குறைவு: ஆண் கல்வியறிவு 69%, மற்றும் பெண் கல்வியறிவு 47%. எலபர்காவில், 15% மக்கள் 6 வயதுக்குட்பட்டவர்களாக இருக்கின்றனர்.

## அருகிலுள்ள கோயில்கள்
* குக்கனூர் கல்லேஸ்வரம் மகாதேவன் கோயில்.
* மருதேசுவரர் கோயில் எலபர்கா - பேவூர் சாலையில் 18 கி.மீ தொலைவிலுள்ள குட்டூரில் உள்ளது.
* முதோலில் உள்ள திரிலிங்கபசாவேசுவர் கோயில் 11 ஆம் நூற்றாண்டில் கட்டப்பட்டது.

## மேலும் காண்க

* குடலசங்கமம்
* குக்கனூர்
* கஜேந்திரகாட்
* இலக்குண்டி
* கதக் - பெட்டகேரி
* கொப்பள்
* கருநாடகம்
## மேற்கோள்கள்

பகுப்பு:கருநாடக மாநிலத்திலுள்ள ஊர்களும் நகரங்களும்
நேரு விளையாட்டரங்கம், சிமோகா

**நேரு விளையாட்டரங்கம், சிமோகா** (*Nehru Stadium, Shimoga*) இந்திய மாநிலமான கர்நாடகாவின் சிமோகா நகரிலுள்ள ஒரு பல்நோக்கு விளையாட்டரங்கமாகும். முக்கியமாக கால்பந்து, துடுப்பாட்டம்  மற்றும் பிற விளையாட்டுகளின் போட்டிகளை ஏற்பாடு செய்ய இவ்வரங்கம் பயன்படுத்தப்படுகிறது. இரண்டு முறை இங்கு துடுப்பாட்ட முதல் தரப் போட்டிகள் நடந்துள்ளன. 1973 ஆம் ஆண்டில் கர்நாடக துடுப்பாட்ட அணி ஆந்திர துடுப்பாட்ட அணிக்கு எதிராக விளையாடியதும்   மீண்டும் 1979 இல் கர்நாடக துடுப்பாட்ட அணி கேரள துடுப்பாட்ட அணிக்கு எதிராக விளையாடியதும் இங்கு நடைபெற்ற அவ்விரு போட்டிகளாகும். அதன் பின்னர் அரங்கம் எந்த துடுப்பாட்ட போட்டிகளையும் நடத்தவில்லை.
## மேற்கோள்கள்

பகுப்பு:இந்தியத் துடுப்பாட்ட மைதானங்கள்
மத்திய பட்டு வளர்ப்பு ஆராய்ச்சி மற்றும் பயிற்சி நிறுவனம்

**மத்திய பட்டு வளர்ப்பு ஆராய்ச்சி மற்றும் பயிற்சி நிறுவனம்** (*Central Sericultural Research and Training Institute*) என்பது இந்திய அரசின் ஜவுளி அமைச்சகத்தின் நிறுவனம் ஆகும். 

## பொது
மத்திய பட்டு வளர்ப்பு ஆராய்ச்சி மற்றும் பயிற்சி நிறுவனம், இந்திய அரசின் ஜவுளி அமைச்சகத்தின் கீழ் செயல்படும் ஓர் நிறுவனம் ஆகும்.
இந்நிறுவனம் 1943ஆம் ஆண்டில் நிறுவப்பட்டது. இது பெங்களூரில் உள்ள இந்தியப் பட்டு வாரியத்தின் ஓர் அங்கமாக மேற்கு வங்காளத்தின் முர்சிதாபாத்தில் உள்ள பெர்ஹாம்பூரில் அமைந்துள்ளது. இந்நிறுவனம் கொல்கத்தாவிலிருந்து 200 கிலோ மீட்டர் தொலைவில் அமைந்துள்ளது. 

## நோக்கம்
இந்நிறுவனம் இந்தியாவின் வடகிழக்கு மாநிலங்களில் பட்டுவளர்ப்பினை மேம்படுத்தும் நோக்கில் தொடங்கப்பட்டது. இந்நிறுவனம் பட்டுவளர்ப்பில் பல்வேறு பிரிவுகளில் குறிப்பிடத்தக்க ஆய்வினை மேற்கொண்டுள்ளது. பல்வேறு மல்பெரி வகைகளை இந்த பகுதிக்கு ஏற்ற வகையில் அறிமுகம் செய்துள்ளது. பட்டுப்பூச்சி வகைகளிலும் ஆய்வு மேற்கொண்டு பட்டுப்பூச்சி ரகங்களை அறிமுகப்படுத்தியுள்ளதோடு, பட்டுநூற்பு தொழில்நுட்பத்திலும் குறிப்பிடத்தக்க மேம்பாட்டினை செய்துள்ளது. 

## பிரிவுகள்
பட்டுவளர்ப்புத் தொழிலில் மனித வள மேம்பாட்டினை அதிகரிக்கும் நோக்கில் பயிற்சி அளித்து வருவதோடு, பட்டுவளர்ப்பில் பட்டப்படிப்பிற்கு பிந்தைய பட்டய படிப்பினையும் நடத்திவருகிறது. இங்குச் செயல்படும் முக்கியப் பிரிவுகள்:

* பட்டுப்புழுவின் உணவான மல்பெரி வளர்ப்பு பிரிவு
* பட்டுப் புழுவளர்ப்பு பிரிவு
* உயிரித்தொழில்நுட்பவியல் பிரிவு
* பயிற்சி பிரிவு
* திட்ட மேலாண்மை, ஒருங்கிணைப்பு, மதிப்பீடு பிரிவு

## மேற்கோள்கள்

பகுப்பு:Coordinates not on Wikidata
பகுப்பு:ஆய்வு நிறுவனங்கள்
பட்டினை உற்பத்திச் செய்யும் விலங்குகளின் பட்டியல்

பட்டு பல்வேறு வகையான விலங்குகளால், பல்வேறு நோக்கங்களுக்காக, பல்வேறு வகைகளில் உற்பத்தி செய்யப்படுகிறது. இங்குப் பட்டினை உற்பத்தி செய்யும் விலங்குகளின் பட்டியல் (List of animals that produce silk) கொடுக்கப்பட்டுள்ளது.

## பூச்சிகள்

* முதிர்வடைந்த உருமாற்றத்திற்கு இளம் உயிரிகள் உட்படுத்தும்போது பட்டுப்புழு பட்டினை உற்பத்தி செய்கின்ற. இதில் வளர்க்கப்படும் *பாம்பிக்ஸ் மோரி* தவிரப் பல அந்துப்பூச்சி இனங்களும் அடங்கும். இவை வணிக ரீதியாகப் பட்டுக்காகப் பயன்படுத்தப்படுகின்றன.
* ராஸ்பி கிரிகெட்டுகள் கூடுகளை உருவாக்கப் பட்டு உற்பத்தி செய்கின்றன.
* தேனீ மற்றும் வண்டுத்தேனீ இளம் உயிரிகள் மெழுகு செல்களை வலுப்படுத்தப் பட்டு உற்பத்தி செய்கின்றன. 
* புல்டாக் எறும்புகள் கூட்டுப்புழு பருவத்தில் தங்களைப் பாதுகாத்துக்கொள்ளப் பட்டினை உற்பத்தி செய்கின்றன.
* நெசவாளர் எறும்புகள் பட்டுப் பயன்படுத்தி இலைகளை ஒன்றாக இணைத்து கூடுகளை உருவாக்குகின்றன. 
* வலைபின்னர்களின் முன் கால்களில் பட்டு சுரப்பிகள் உள்ளன.
* ஹார்னெட்டுகள்
* வெள்ளிமீன் (பூச்சி)
* மேஃப்பிளை
* இலைப்பேன்
* இலைவெட்டிகள் பிற விலங்குகளிடமிருந்து தங்களைப் பாதுகாக்கத் தாம் வசிக்கும் மரங்களில் இலைகளின் கீழ்ப் பட்டு கூடுகளைத் தயாரிக்கின்றன.
* வண்டுகள்
* லேஸ்விங்ஸ்
* தெள்ளு
* இருசிறகிப் பூச்சிகள்
* மிட்ஜஸ்
* பல பட்டாம்பூச்சி இனங்களின் கம்பளிப்பூச்சிகள் தங்குமிடங்களை உருவாக்கப் பட்டினைப் பயன்படுத்துகின்றன அல்லது கூட்டுப்புழு நிலையில் அடி மூலக்கூறுகளுடன் இணைக்கின்றன.
* பிராக்கோனிட்கள் போன்ற ஒட்டுண்ணி குளவிகள் பட்டினை கூட்டுப்புழு நிலையில் பயன்படுத்துகின்றன.

## பிற விலங்குகள்

* டிப்ளூரா வரிசையில் உள்ள புரோஜாபிகிடே குடும்பத்தில் பட்டு சுரப்பிகள் அடங்கிய செர்சி உள்ளது.
* மட்டியில் *பின்னா நோபிலிசு* தன்னை பாறையில் நிலைநிறுத்திப் பிணைக்கப் பட்டினை உருவாக்குகிறது. இதிலிருந்து கடல் பட்டுத் தயாரிக்கப் பயன்படுகிறது.
* சிலந்திகள் தங்கள் வலைகளை அமைக்க, முட்டைகளைப் பாதுகாக்க அல்லது பாதுகாப்பு உள்ளிட்ட பல்வேறு நோக்கங்களுக்காகச் சிலந்தி பட்டினைத் தயாரிக்கின்றன.
* தலை ஓடுகாலிகள் *பெரம்பிதோ ஃபெமோராட்டா* கெல்ப் தகடுகளிலிருந்து கூடு தயாரிக்க பட்டினைப் பயன்படுத்துகிறது.
* கெண்டை மீன் முட்டைகளைப் பாறைகளுடன் இணைக்கப் பட்டின் ஒரு அங்கமான ஃபைப்ரோயின் புரதத்தினை உற்பத்தி செய்கிறது.
* சிலந்திப் பூச்சிகள் வேட்டையாடுபவர்களுக்கு எதிராகப் பாதுகாக்கும் வலைகளை உருவாக்குகின்றன.
* சூடோஸ்கார்பியன்கள் பட்டு அறைகளை உருவாக்குகின்றன. இதில் இவை தோலுரிக்கின்றன.
* பிரித்தெடுக்கக்கூடிய பட்டு புரதங்களைக் கொண்ட பாலை உற்பத்தி செய்ய ஆடுகள் மரபணு மாற்றப்பட்டுள்ளன.

## மேற்கோள்கள்

## வெளி இணைப்புகள்

* யு.எஸ். தேசிய மருத்துவ நூலகம், தேசிய சுகாதார நிறுவனங்கள், பட்டு உற்பத்தி செய்யும் பல்வேறு விலங்குகள் பற்றிய ஆவணங்கள் மற்றும் ஏன்.
பகுப்பு:பட்டு
பகுப்பு:உயிரியல் தொடர்பான பட்டியல்கள்
தம்பால்

தம்பால் (Dambal) தம்பாலா எனவும் அழைக்கப்படும் இது இந்திய மாநிலமான கருநாடாகாவின் கதக் மாவட்டத்திலுள்ள  ஓர் கிராமமாகும். இது பௌத்த மதத்தின் ஒரு பண்டைய மையமாக இருந்தது. மேலும், 12 ஆம் நூற்றாண்டின் பிற்பகுதியைச் சேர்ந்தது.   இது கடல்மட்டத்திலிருந்து 590 மீ (1,940 அடி) உயரத்தில் உள்ளது. 

## புள்ளிவிவரங்கள்
2001 இந்திய மக்கள் தொகைக் கணக்கெடுப்புப்படி, தம்பாலாவில் 5,166 ஆண்களும், 4,929 பெண்களும் என 1,815 குடும்பங்களுடன் 10,095 மக்கள் உள்ளனர்.

## வரலாறு
மௌரியர்கள் மற்றும் சாதவாகனர்களின் ஆட்சிக் காலத்தில்  சேர்ந்த, கௌதம புத்தரின் போதனைகள் கருநாடகாவில் செழித்து வளர்ந்தன. ஏராளமான புத்த நினைவுச்சின்னங்கள் நகரத்தை சுற்றிலும் சிதறிக்கிடக்கின்றன. 

தம்பாலில் உள்ள பௌத்த தெய்வமான தாராவின் கோவிலில், கி.பி 1095 தேதியிட்ட ஒரு கல்வெட்டு உள்ளது. தாரா தெய்வத்திற்காக 16 வணிகர்களால் கோயில் ஒன்றும், பௌத்த பிக்குகளுக்கான விகாரம் ஒன்றும் எழுப்பப்பட்டது. இந்து சமயம் வளர்ந்து வரும் சூழ்நிலையிலும் பௌத்தம் ஒன்றுசேர்ந்திருந்தால், 12 ஆம் நூற்றாண்டின் பிற்பகுதியில் தம்பாலில் ஒரு பௌத்த மையம் இருந்தது. 

## தொட்டபசவப்பா கோயில்
வலது|thumb| தம்பாலில் உள்ள தொட்டபசவப்பா கோயில், பொ.ச. 12 ஆம் நூற்றாண்டு
இங்கு மூன்று இந்து கோவில்கள் உள்ளன. தொட்டபசவப்பா கோயில் மேலைச் சாளுக்கியக் பாணியிலானது. மேலும், விமானம் இருபத்தி நான்கு புள்ளிகள் கொண்ட நட்சத்திரத் திட்டத்தைக் கொண்டுள்ளது. மேலும், இது பல நட்சத்திர புள்ளிகளையும் கொண்டுள்ளது.  ஒவ்வொரு வலது கோணமும் நான்கு 22.5 டிகிரி கோணங்களாக பிரிக்கப்பட்டுள்ளது. பின்னர் ஒவ்வொரு கோணமும் மீண்டும் பிரிக்கப்பட்டு சிக்கலான செதுக்கல்களால் மூடப்பட்டுள்ளது. 

## ஜப்பட்பாவி
சமீபத்தில் கண்டுபிடிக்கப்பட்ட கோயில் கிணறு ஒன்றை உள்ளூர்வாசிகள் *ஜப்பட்பாவி* என்று அழைக்கின்றனர்

## கப்பாட்டா குடா
கப்பாட்டா குட்டா மலை தம்பாலுக்கு மிக அருகில் உள்ளதுலிருந்து 5 மைல் தொலைவில் உள்ளது.

## மேலும் காண்க

* கதக் - பெட்டகேரி
* இலக்குண்டி
* குக்கனூர் கல்லேஸ்வரம்

## மேற்கோள்கள்

## வெளி இணைப்புகள்

* History of Indian Art
* 
* Deccan-herald: Dambal
* Dambal a religious symphony
* Dusty Dambal? Think again!
 
பகுப்பு:கதக் மாவட்டத்திலுள்ள ஊர்களும் நகரங்களும்
பகுப்பு:Coordinates on Wikidata
1000

**1000** அல்லது **ஆயிரம்** என்பது கீழ்க்கண்டவற்றைக் குறிக்கலாம்:

* 1000 (எண்), ஒரு இயற்கை எண்
* கி.பி. 1000, யூலியன் நாட்காட்டியில் ஒரு நெட்டாண்டு
* கி.மு. 1000, கிறிஸ்துக்கு முந்தைய சகாப்தத்தின் ஆண்டு
* 1000 மீட்டர், ஒரு நடுத்தர தூர ஓட்ட நிகழ்வு
* 1000 °, ஜெர்மன் மின்னணு நடன இசை இதழ்
* ஆயிரம் (வரைகதை), ஒரு மார்வெல் காமிக்ஸ் கதாபாத்திரம்
* ஆயிரம் (பாடல்), மொபியின் பாடல்

பகுப்பு:எண்கள்
ரேகா கிருஷ்ணப்பா

**ரேகா கிருஷ்ணப்பா** (*Rekha Krishnappa*) என்பவர் தென்னிந்திய சின்னத்திரை கதாபாத்திர நடிகை ஆவார். முதன்முதலில் கன்னட தொலைக்காட்சி தொடரில் நடித்த இவர் தமிழ்,  தெலுங்கு, மலையாளம் உள்ளிட்ட சின்னத்திரையில் வலம் வந்து பிரபலமானவர். இவர் தமிழ்நாட்டில் முதன்முதலில் *பாரிஜாதம்* என்ற தொலைக்காட்சி தொடரில் அறிமுகமானார். பின் சன் தொலைக்காட்சியில் வெளியான தெய்வமகள் தொலைக்காட்சி தொடர் மூலம் தமிழ்நாட்டில் மிகவும் பிரபளமானவர். தமிழ்நாட்டின் சின்னத்திரையின் **சிறந்த வில்லி** என்ற விருதையும் பெற்றுள்ளார்.

## வாழ்க்கை வரலாறு
இவர் செப்டம்பர் 4, 1985 ல் கர்நாடக மாநிலம் பெங்களூருவில் பிறந்தார். இவரின் சொந்த ஊரும் கர்நாடகமே ஆகும். இவருக்கு ஒரு சகோதரனும், மூன்று சகோதரிகளும் , ஒரு மகளும் உள்ளனர். பள்ளிப்படிப்பை முடித்த இவர் பெங்களூரு கல்லூரியில் எம்.பி.ஏ முதுகலை பட்டம் பெற்றவர்.

## நடித்த தொலைக்காட்சி தொடர்கள்

* பாரிஜாதம்,
* தெய்வமகள்,
* மாயமோகினி,
* நீலி
* நந்தினி
*திருமகள்

## மேற்கோள்கள்

பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் தொலைக்காட்சி நடிகைகள்
கம்லா சவுத்ரி

**கம்லா சவுத்ரி** (Kamla Chaudhry 1908-1970) இந்திய சிறுகதை எழுத்தாளர் ஆவார்.

## ஆரம்ப கால வாழ்க்கை
கம்லா சவுத்ரி 1908 பிப்ரவரி 22 அன்று லக்னோவில் பிறந்தார். இவரின் தந்தை ராய் மன்மோகன் தயால், துணை ஆட்சியராக இருந்தார். இவரது தாய்வழி தாத்தா 1857 முதல் சுதந்திரப் போரில் லக்னோவில் சுதந்திர இவத் படைகளின் தளபதியாக இருந்தார்.

## தொழில் வாழ்க்கை
1930 ஆம் ஆண்டு ஒத்துழையாமை இயக்கத்தின் போது, சவுத்ரி இந்திய தேசிய காங்கிரசில் சேர்ந்தார். அதன் பின்னர் இவர் இந்திய சுதந்திர இயக்கத்தில் தீவிரமாக ஈடுபட்டார் மற்றும் பிரித்தானிய அதிகாரிகளால் பல முறை சிறையில் அடைக்கப்பட்டார். அகில இந்திய காங்கிரஸ் குழுவின் 54 வது அமர்வின் போது மூத்த துணைத் தலைவராக இவர் செயல்பட்டார். இவர் இந்திய அரசியலமைப்பு சபையில் தேர்ந்தெடுக்கப்பட்ட உறுப்பினராக இருந்தார், அரசியலமைப்பு சட்டம் ஏற்றுக்கொள்ளப்பட்ட பின்னர் இவர் 1952 வரை இந்திய மாகாண அரசாங்கத்தின் உறுப்பினராகப் பணியாற்றினார். இவர் உத்தரப்பிரதேச மாநில சமூக நல ஆலோசனைக் குழுவின் உறுப்பினராகவும் இருந்தார்.

1962-ல் சவுத்ரி 1962 இந்திய பொதுத் தேர்தலில் வென்ற பிறகு  3 வது மக்களவை உறுப்பினரானார். இவர் தனது எதிர் வேட்பாளரை 28,633 வாக்குகள் வித்தியாசத்தில் தோற்கடித்தார். *உன்மாத்* (1934), *பிக்னிக்* (1936), *யாத்திரை* (1947) மற்றும் *பெல் பத்ரா* ஆகியவை இவரது கதைத் தொகுப்புகள் ஆகும். பாலின பாகுபாடு, விவசாயிகள் சுரண்டப்படுவது மற்றும் விதவைகளின் மோசமான நிலை ஆகியவை இவரது படைப்புகளின் முக்கிய கருப்பொருள்கள் ஆகும்.

## தனிப்பட்ட வாழ்க்கை
இவர் பிப்ரவரி 1922 இல் ஜே.எம். சவுத்ரியை மணந்தார்.  இவரது மாமியார் ஸ்வராஜ்ய கட்சியின் நிறுவனர்களில் ஒருவர் ஆவார். இவருக்கு எழுத்தாளர்  டாக்டர் ஈரா சக்சேனா மற்றும் மறைந்த மாதவேந்திர மோகன் மற்றும் டாக்டர் ஹேமேந்திர மோகன் சவுத்ரி உட்பட சில குழந்தைகள் இருந்தனர்.

## சான்றுகள்


பகுப்பு:CS1 Hindi-language sources (hi)
பகுப்பு:இந்தி எழுத்தாளர்கள்
பகுப்பு:3வது மக்களவை உறுப்பினர்கள்
பகுப்பு:1908 பிறப்புகள்
அனிதா ராவ் பதாமி

**அனிதா ராவ் பதாமி** (Anita Rau Badami பிறப்பு: செப்டம்பர் 24, 1961) ஓர் இந்திய-கனடிய எழுத்தாளர். இந்தியாவின் ஒடிசாவின் ரூர்கேலாவில் பிறந்த இவர் சென்னைப் பல்கலைக்கழகம் மற்றும் மும்பையில் சோபியா பாலிடெக்னிக் ஆகியவற்றில் கல்வி பயின்றார். இவர் 1991 இல் கனடாவுக்கு குடிபெயர்ந்தார் , கல்கரி பல்கலைக்கழகத்தில் முதுகலைப் பட்டம் பெற்றார்.  இவரது முதல் புதினம் *தாமரிண்ட்* *மெம்* (1997) ஆகும்.

இவரது புதினங்கள் இந்திய குடும்ப வாழ்க்கையின் சிக்கல்களையும், இந்தியர்கள் மேற்கு நோக்கி நகரும்போது வெளிப்படும் கலாச்சார இடைவெளியையும் கையாளுகின்றன.

பாதாமியின் மூன்றாவது புதினமான *கேன் யூ ஹியர் தி நைட் பேர்ட் கால்*  புளூஸ்டார் நடவடிக்கை  மற்றும் ஏர் இந்தியா குண்டுவெடிப்பு ஆகியன குறித்து ஆராய்கிறது.

2017 ஆம் ஆண்டில், *பாடாமி 2017 ஸ்கொட்டியாபங்க் கில்லர் பரிசு* நடுவர் மன்றத்தின் தலைவராக அறிவிக்கப்பட்டார்.

## நூலியல்

* *தாமரிண்ட் மெம்* - 1997 (அமெரிக்க தலைப்பு: *தாமரிண்ட் வுமன்* - 2002)
* *ஹீரோஸ் வாக்* - 2001
* *கேன் யூ ஹியர் தெ நைட்பேர்ட் கால்?* - 2006
* *டெல் இட் டூ தெ ட்ரீஸ்*- 2011

## சான்றுகள்

 

## வெளி இணைப்புகள்

* அனிதா ராவ் பதாமியுடன் ஒரு உரையாடல்
* ''ஹீரோஸ் வாக் பற்றிய'' விமர்சனம்
* தாமரிண்ட் மெம் பற்றிய விமர்சனம்
* அனிதா ராவ் பதாமி ரசிகர் பக்கம்
* அனிதா ராவ் படாமியின் பதிவுகளை சைமன் ஃப்ரேசர் பல்கலைக்கழகத்தின் சிறப்புத் தொகுப்புகள் மற்றும் அரிய புத்தகங்கள் வைத்திருக்கின்றன

பகுப்பு:இந்திய ஆங்கில எழுத்தாளர்கள்
பகுப்பு:வாழும் மக்கள்
பகுப்பு:1961 பிறப்புகள்
நபீலா ஜாம்செத்

**நபிலா ஜாம்செத்** (Nabila Jamshed) ஒரு மாந்த நேய மிக்கோன், பொதுப் பேச்சாளர் மற்றும் *விஷ் அபான் எ டைம் - தி லெஜண்டரி ஸ்கிமிட்டர் எனும்*  கனவுருப்புனைவு புதினத்தின் ஆசிரியர் ஆவார். இவர் டெட் மாநாட்டுக்களில் பேச்சுக்களை வழங்கியுள்ளார். இவர் தற்போது ஐக்கிய நாடுகளுடன் இணைந்து பணியாற்றுகிறார்.

## நூலியல்

## வெளி இணைப்புகள்

* வலைப்பதிவு சுயவிவரம்
* அதிகாரப்பூர்வ வலைத்தளம்

## சான்றுகள்

பகுப்பு:வாழும் மக்கள்
999

**999** அல்லது **மூன்று ஒன்பது** பொதுவாகக் கீழ்க்கண்டவற்றைக் குறிக்கிறது:

* 999 (அவசர தொலைப்பேசி எண்), பல நாடுகளில் உள்ள அவசர சேவைகளுக்கான தொலைப்பேசி எண்
* 999 (எண்), ஒரு முழு எண்
* கி.பி 999, ஓராண்டு
* கிமு 999, ஓராண்டு

## புத்தகங்கள்

* *999* (நூற்கோவை) அல்லது *999: இருபத்தி ஒன்பது உண்மை கதைகள் ஆஃப் ஹாரர் அண்ட் சஸ்பென்ஸ்*, 1999 சிறுகதைகளின் தொகுப்பு
* *கேலக்ஸி எக்ஸ்பிரஸ் 999*, லீஜி மாட்சுமோட்டோ உருவாக்கிய மங்கா மற்றும் அனிம்

## திரைப்படம் மற்றும் தொலைக்காட்சி

* *டிரிபிள் 9*, 2016 ஹீஸ்ட்-த்ரில்லர் படம்
* *999* (யுகே தொலைக்காட்சி தொடர்), பிபிசியில் ஒளிபரப்பப்பட்ட மைக்கேல் பியூர்க் வழங்கிய இங்கிலாந்து திட்டம்
* *999* (மலேசியக் தொலைக்காட்சித் தொடர்), 2004 மலேசியக் குற்ற இயல்நிலைத் தொலைக்காட்சித் தொடர்
* *999: உங்கள் அவசரநிலை என்ன?*,  அவசரக்கால சேவையைத் தொடர்ந்து 2012 பிரித்தானிய உண்மைத் திட்டம்
* *டிரிபிள் நைன்* (தொலைக்காட்சி தொடர்), 1995 முதல் 1999 வரை ஒளிப்பரப்பானது, சிங்கப்பூர் தொலைக்காட்சி

## இசை

* 999 (இசைக்குழு), 1970களில் இருந்து செயல்படும் லண்டன் பங்க் ராக் இசைக்குழு
* *999* (தொகுப்பு), 999 இசைக்குழுவின் சுய-தலைப்பு ஆல்பம்
* "999" (பாடல்), ஸ்வீடிஷ் மாற்று ராக் இசைக்குழு கென்ட் எழுதிய பாடல்
* "999", கீத் ரிச்சர்ட்ஸின் தொகுப்பின் *பிரதான குற்றவாளி* (1992) இன் பாடல்
* 999, *ஜூஸ் வேர்ல்ட்* பயன்படுத்திய எண்

## போக்குவரத்து

* டகாட்டி 999, இத்தாலிய மோட்டார் சைக்கிள்
* நியூயார்க் சென்ட்ரல் மற்றும் அட்சன் ஆறுரயில் பாதை எண் 999, அமெரிக்காவில் மணிக்கு 100 கிலோ மீட்டருக்கு மேற்பட்ட வேகத்தில் இயங்கும் முதல் நீராவி என்ஜின்.
* போர்டு 999, முன்னோடி 1902 ரேசர் தொடர்வண்டிபொறி

## பிற பயன்கள்

* 999 ஜாச்சியா, ஒரு சிறுகோள்
* 9–9–9 திட்டம், 2012 குடியரசுக் கட்சியின் ஜனாதிபதி வேட்பாளர் ஹெர்மன் கெய்ன் முன்மொழிந்த வரித் திட்டம்
* 999 தொலைப்பேசி சார்ஜிங் கட்டுக்கதை, அவசர சேவைகளை அழைத்தால், அலைபேசி அழைப்பு கட்டணம் வசூலிக்கப்படும் என்ற நகர்ப்புற கட்டுக்கதை
* ஒன்பது (தூய்மை), தூய்மையைத் தரவரிசைப்படுத்துவதற்கான முறைசாரா வழி; "மூன்று ஒன்பது" 99.9% - தூய்மையானது
* "மூன்று ஒன்பது" அதிக அளவில் கிடைக்கும் நிலை (99.9%)
* டிரிபிள் நைன் சொசைட்டி, 99.9 வது சதவிகிதத்தில் IQ களைக் கொண்டவர்களுக்கான சமூகம்
* ஒன்பது மணிநேரம், ஒன்பது நபர்கள், ஒன்பது கதவுகள், 2009 சன்சாஃப்ட் உருவாக்கிய வீடியோ விளையாட்டு

## மேலும் காண்க

* 0.999 ... 0.999 ... 1 க்கு சமம் என்பதற்கான சான்றுகளுக்கு

பகுப்பு:எண்கள்
அக்மார்க்

**அக்மார்க்** (*AGMARK*) என்பது இந்தியாவில் விவசாயப் பொருட்களில் பயன்படுத்தப்படும் தரச் சான்றிதழ் அடையாளமாகும். இந்தச் சான்றிதழ் கொண்ட பொருட்கள் *சந்தைப்படுத்தல் மற்றும் ஆய்வு இயக்குநரகம்* ஒப்புதல் அளித்த தரநிலைகளின் தொகுப்பிற்கு இணங்குவதாக உறுதியளிக்கிறது. வேளாண்மை மற்றும் உழவர் நல அமைச்சகத்தின் கீழ் வேளாண்மை, ஒத்துழைப்பு மற்றும் உழவர் நலத்துறையின் இணைக்கப்பட்ட இந்த அலுவலகம் இந்திய அரசாங்கத்தின் நிறுவனம் ஆகும்.   அக்மார்கின் தலைமயகம் அரியானாவில் உள்ள பரிதாபாத்தில் அமைந்துள்ளது. இது இந்தியாவின் 1937ஆம் ஆண்டின் *விவசாய உற்பத்தி (தரப்படுத்தல் மற்றும் குறித்தல்) சட்டத்தால்* சட்டப்பூர்வமாகச் செயல்படுத்தப்படுகிறது (மற்றும் 1986 இல் திருத்தப்பட்டது). தற்போதைய அக்மார்க் தரநிலைகள் பல்வேறு பருப்பு வகைகள், தானியங்கள், அத்தியாவசிய எண்ணெய்கள், காய்கறி எண்ணெய்கள், பழங்கள் மற்றும் காய்கறிகள் மற்றும் சேமியா போன்ற பகுதிப் பதப்படுத்தப்பட்ட தயாரிப்புகளில் 224 வெவ்வேறு பொருட்களுக்கான தர வழிகாட்டுதல்களை உள்ளடக்கியது.

## சொற்பிறப்பியல் (தோற்றம்)
இடது|thumb| 1941இல் அக்மார்க் முத்திரை
அக்மார்க் என்ற சொல்லில் உள்ள ’அக்’ என்பது விவசாயத்தினை குறிக்க 'மார்க்' என்பது சான்றிதழைக் குறிக்கின்றது. *வேளாண் உற்பத்தி (தரப்படுத்தல் மற்றும் குறித்தல்) சட்டத்திற்காக* இந்திய நாடாளுமன்றத்தில் முன்வைக்கப்பட்ட மசோதாவில் இந்த சொல் முதலில் அறிமுகப்படுத்தப்பட்டது.

1934 முதல் 1941 வரை இந்திய அரசாங்கத்தின் வேளாண் மற்றும் சந்தைப்படுத்தல் ஆலோசகரான ஆர்க்கிபால்ட் மெக்டொனால்ட் லிவிங்ஸ்டன் என்பவரால் அக்மார்க்கின் முழு அமைப்பும் (பெயர் உட்பட)  உருவாக்கப்பட்டது. இவருக்குப் பல நூறு ஊழியர்கள் ஆதரவு தெரிவித்தனர். இந்தியா முழுவதும் உள்ள உள்ளூர் விவசாயிகளுக்குப் பயனளிக்கும் வகையில் இது வடிவமைக்கப்பட்டுள்ளது. தரம் குறித்த சான்றிதழ் இல்லாத நிலையில், பெறப்படும் பொருளானது அதன் உண்மையான மதிப்பை விடக் குறைவானது என்பதை வெளிப்படுத்துகிறது.

## அக்மார்க் ஆய்வகங்கள்
நாடு முழுவதும் அமைந்துள்ள அரசுக்குச் சொந்தமான அக்மார்க் ஆய்வகங்கள் மூலம் அக்மார்க் சான்றிதழ் வழங்கப்படுகிறது. இவை சோதனை மற்றும் சான்றளிக்கும் மையங்களாகச் செயல்படுகின்றன. மகாராட்டிராவின் நாக்பூரில் உள்ள *அக்மார்க் ஆய்வகம் மைய ஆய்வகமாகும்,* 11 நகரங்களில் (மும்பை, புது தில்லி, சென்னை, கொல்கத்தா, கான்பூர், கொச்சி, குண்டூர், அமிர்தசரசு, செய்ப்பூர், ராஜ்கோட், போபால்) வட்டார ஆய்வகங்களாகச் செயல்படுகின்றன. வட்டார ஆய்வகங்கள் ஒவ்வொன்றும் வட்டார அளவில் முக்கியத்துவம் வாய்ந்த தயாரிப்புகளைச் சோதிப்பதில் நிபுணத்துவம் பெற்றவை. எனவே சோதனை செய்யக்கூடிய தயாரிப்புகள்  மையங்களுக்கு மையம் வேறுபடுகிறது.

## பொருட்கள் மற்றும் சோதனைகள்
அக்மார்க் ஆய்வகங்களில் மேற்கொள்ளப்படும் சோதனைகளாக வேதிப் பகுப்பாய்வு, நுண்ணுயிரி பகுப்பாய்வு, பூச்சிக்கொல்லி எச்சம் மற்றும் மசாலா பொருட்கள் முழுச்சோதனை, நிலத்தடி மசாலா, நெய், வெண்ணெய், காய்கறி எண்ணெய்கள், கடுகு எண்ணெய், தேன், உணவு தானியங்கள் (கோதுமை), கோதுமை பொருட்கள் (ஆட்டா, ரவைமற்றும் மைதா), கடலை மாவு, சோயா அவரைகொண்டைக் கடலை, இஞ்சி, புண்ணாக்கு, சமையலுக்கு அல்லாத எண்ணெய்கள் மற்றும் கொழுப்புகள், விலங்கு உறைகள், இறைச்சி மற்றும் பிற உணவுப் பொருட்கள் சோதனை அடங்கும்.

## மேலும் காண்க
* எப். பி. ஓ. குறியீடு
* பட்டு முத்திரை

## மேற்கோள்கள்

பகுப்பு:தரக் கட்டுப்பாடு
சூதி

வலது|thumb| கல்லில் செதுக்கப்பட்ட பெரிய கணபதி சிலை
வலது|thumb|  நந்தி சிலை
**சூதி** (Sudi) என்பது , இந்தியாவின் கர்நாடகாவின் கதக் மாவட்டத்தில் உள்ள ஒரு பேரூராட்சியாகும் . இது பாதமியிலிருந்து  சுமார் 30 கி.மீ. தொலைவிலும், கஜேந்திரகாட்டிலிருந்து 12 கி.மீ தொலைவிலும் இட்டகி பீமாம்பிகை கோயிலிலிருந்து 3 கி.மீ. தொலைவிலும் அமைந்துள்ளது. இது கி.பி 1000 ஆண்டில் மேலைச் சாளுக்கியர்களின் முக்கியமான நகரமாக இருந்தது. இரட்டைக் கோபுரக் கோயில், மல்லிகார்ச்சுனர் கோயில், நாககுண்டம் (கல் மற்றும் செதுக்கல்களால் கட்டப்பட்ட பெரிய கிணறு), சில கட்டமைப்பு கோயில்கள் போன்ற கற்களால் செதுக்கப்பட்ட அரிய நினைவுச்சின்னங்கள் குறிப்பிடத்தக்கவை. நீண்ட காலமாக இந்த கட்டமைப்புகள் கைவிடப்பட்டன. ஆனால் சமீபத்தில் அவை இந்தியாவின் தொல்பொருள் துறையின் கவனத்தை ஈர்த்துள்ளன.

## வரலாறு
இந்நகரம், நவீன கர்நாடகாவில் (குறிப்பாக வடக்கு கர்நாடகா ) மேலைச் சாளுக்கிய கட்டிடக்கலை நடவடிக்கைகளின் முக்கிய பகுதியாக இருந்துள்ளது. கி.பி 1100 இல் சூதி, மேலைச் சாளுக்கியர்களின் தலைநகராக இருந்தது.    மன்னரின் மகள் அக்காதேவி அந்த இடத்தை ஆண்டார். அந்த நேரத்தில் இந்த நகரத்தில் நாணயங்கள் தயாரிக்கப்பட்டன. 

### நாணயங்கள்
மேலைச் சாளுக்கியர்களின் ஆட்சியின் போது (973 - 1189), அலுபாக்களின் ஆட்சிகாலத்தில் கன்னட மற்றும் நாகரி எழுத்து முறையில் பாண்டிய தனம்ஜெயனின் நாணயங்களை அச்சிடப்பட்டது.  கதக் மாவட்டத்தில் இலக்குண்டி மற்றும் சூதி ஆகியவை தங்கசாலைகளாக    இருந்துள்ளது. கத்யானகா (எடையுள்ள 96 தானியங்கள்), திரம்மா (65 தானியங்கள்), கலஞ்சு (48 தானியங்கள்), காசு (15 தானியங்கள்), மஞ்சாடி (2.5 தானியங்கள்), அக்கம் (1.25 தானியங்கள்) மற்றும் பனா (9.6 தானியங்கள்) போன்றவை முக்கிய நாணயங்களாகும்

### சைவம், பாசுபத பள்ளி
இங்கு சைவ சமயம் முக்கியத்துவம் பெற்றிருந்தது.சாளுக்கியர் ஆட்சியின் இறுதி ஆண்டுகளில் சைனம் தனது செல்வாக்கை இழந்தது. சைவத்தின் ஆதிக்கம் தொடர்ந்தது. சைவம், மேலும் பாசுபதம் அல்லது லாகுலா, காலாமுகம் , கபாலிகம் போன்ற பல பிரிவுகளைக் கொண்டிருந்தது. பாசுபதப் பள்ளியானது பல்லிகாவி, சூதி,   ஸ்ரீசைலம் போன்ற பிற இடங்களில் முக்கியமான மையங்களைக் கொண்டிருந்தது.

## முக்கிய கோயில்கள்
### இரட்டைக் கோபுர சிவன் கோயில்
இரட்டைக் கோபுரம், இரண்டு விமானம், கொண்ட சிவன் கோயில் இங்கு அமைந்துள்ளது.  

பிற்காலச் சாளுக்கிய நினைவுச்சின்னமான இது, 1059-60 க்கு முன், நாகேசுவரனின் தளபதி நாகதேவனால் கட்டப்பட்டது.
படிமம்:Alankara chidambara.jpg|
படிமம்:Chidambara Alankara.jpg|


### மல்லிகார்ச்சுனர் கோயில்
சூதியில் உள்ள மல்லிகார்ச்சுனர் கோயில்  பிற்கால (பொ.ச.1054) சாளுக்கியர்களின் (மேலைச் சாளுக்கியர்) நினைவுச்சின்னமான இது சூதியின் இளவரசி அக்காதேவி ஆளுநரின் கீழ் நிறுவப்பட்டது. இங்கு கற்கலால் செதுக்கப்பட்ட  நாககுண்டம் என்ற குளம் ஒன்று அமைந்துள்ளது. 

## அணுகல்
கதக்கிலிருந்து 42 கிலோமீட்டர் தொலைவிலும், மாநில தலைநகரான பெங்களூரிலிருந்து 450 கிலோமீட்டர் தொலைவில் அமைந்துள்ளது. 

## மேலும் காண்க

* அய்கொளெ
* பட்டடக்கல்
* குக்கனூர் கல்லேஸ்வரம்
* உரோன்

## மேற்கோள்கள்

பகுப்பு:கதக் மாவட்டத்திலுள்ள ஊர்களும் நகரங்களும்
பகுப்பு:கர்நாடகத் தொல்லியற்களங்கள்
பகுப்பு:கர்நாடகாவில் உள்ள சிவன் கோயில்கள்
பகுப்பு:சாளுக்கியர்
எப். பி. ஓ. குறியீடு

**எப். பி. ஓ. குறியீடு** (*FPO mark*) என்பது பதப்படுத்தப்பட்ட பழ பானங்கள், பழ கூழ்மங்கள், பழச்சாறு, ஊறுகாய், நீர்மமற்ற பழப் பொருட்கள் மற்றும் பழத்திலிருந்து பெறப்பட்ட பொருட்களுக்கு 2006ஆம் ஆண்டு *உணவு பாதுகாப்பு மற்றும் தர நிர்ணய சட்டத்தின்* கீழ் வழங்கப்படும் சான்றிதழ் ஆகும். இது இந்தியாவில் விற்கப்படும் அனைத்து பதப்படுத்தப்பட்ட பழப் பொருட்கள் மீது கட்டாயமாக்கப்பட்டுள்ளது. எப். பி. ஓ. குறியீடு உள்ள தயாரிப்பு ஒன்று, ஆரோக்கியமான சூழலில் தயாரிக்கப்பட்ட பாதுகாப்பான உணவு என்பதற்கு உத்தரவாதம் அளிக்கிறது. இதனால் இத் தயாரிப்பு நுகர்வுக்கு ஏற்றது என்பதை உறுதி செய்கிறது.

*பழ தயாரிப்புகள் ஆணைச்* சட்டத்தால் 1955ஆம் ஆண்டு முதல் இத் தரநிலை நடைமுறையில் உள்ளது. பின்னர் இது குறியீடு வடிவில் மாற்றப்பட்டது. ஆனால் 2006ஆம் *ஆண்டின் உணவு பாதுகாப்பு மற்றும் தரநிலைச் சட்டத்திற்குப்* பிறகுதான் இந்த அடையாளத்திற்குக் கட்டாய அந்தஸ்து கிடைத்தது. இந்தியாவில் பழ பதப்படுத்தும் தொழிற்துறையைத் தொடங்க எப். பி. ஓ. உரிமம் கட்டாயமாக்கப்பட்டுள்ளது. இந்த தரக்கட்டுப்பாட்டு அளவுகோல், அடையாளம் இவற்றை, இந்திய அரசின் உணவு பதப்படுத்தும் தொழில்கள் அமைச்சகம் கவனித்துக்கொள்கிறது.

## எப். பி. ஓ. வின் குறிப்பிட்ட தேவை

# கலன்கள் மற்றும் முகப்புச்சீட்டு தேவை
# நச்சுத் தன்மையான உலோகங்களைப் பழ உணவு தயாரிப்பில் கட்டுப்படுத்தல்
# அனுமதிக்கப்பட்ட பாதிப்பில்லாத உணவு வண்ணங்களின் பட்டியல்
# பழ தயாரிப்புகளில் அனுமதிக்கப்பட்ட பதப்பொருட்கள் மீதான வரம்புகள்
# பிற அனுமதிக்கப்பட்ட சேர்க்கை பொருட்கள்


## பயன்பாடு
எப். பி. ஓ. குறியீடு பயன்படுத்த அனுமதி கோரும் விண்ணப்பத்தைத் தாக்கல் செய்யும் போது இந்தியாவின் உணவு பதப்படுத்தும் அமைச்சகத்திற்குச் சமர்ப்பிக்க வேண்டிய முக்கியமான ஆவணங்கள் கீழே பட்டியலிடப்பட்டுள்ளன:

# பொருளின் பெயர்
# விண்ணப்பதாரர் பெயர்
# நிறுவனத்தின் பெயர்
# முகவரி
# தயாரிப்பு மாதிரி

## மேற்கோள்கள்

பழ தயாரிப்புகள் ஆணை, 1955. (FPO) உணவு பாதுகாப்பு மற்றும் தரநிலைச் சட்டம், 2006 இன் பிரிவு 97 (1) இன் படி 2011 ஆகஸ்ட் 5 ஆம் தேதிக்குப் பிறகு ரத்து செய்யப்பட்டுள்ளது. உணவு பாதுகாப்பு மற்றும் தரநிலை சட்டம், 2006

பகுப்பு:தரக் கட்டுப்பாடு
பங்கபுரம் மயில்கள் சரணாலயம்

வலது|thumb|200x200px| இந்திய மயில்
வலது|thumb|222x222px| பங்கபுரம் கோட்டையின் உள்ளே மயில்கள் சரணாலயம்
பங்கபுரம் மயில் சரணாலயம் (Bankapura Peacock Sanctuary) கருநாடகாவிலுள்ள இரண்டு மயில் சரணாலயங்களில் ஒன்றாகும். ஒன்று ஆவேரி மாவட்டத்தில் பங்கபுரம் கோட்டையின் உள்ளேயும், மற்றொன்று மண்டியா மாவட்டத்தில் ஆதிச்சுஞ்சனகிரியில் அமைந்துள்ளது.

இப்பகுதியில் கிலாரி மாடுகளுக்கு பிரத்யேகமாக வளர்க்கப்படும் தீவனச் சாகுபடியால் இது சிறந்த மயில் வாழ்விடமாக மாறியுள்ளது. கோட்டையிலுள்ள அகழி சுமார் 36 கி.மீ நீளமும், 10–15 மீட்டர் அகலமும், 7–8 மீட்டர் ஆழமும் கொண்டது.

அகழியின் கரைகள் அகாசியா, வேம்பு மற்றும் அத்தி போன்ற தாவரங்களால் மூடப்பட்டுள்ளன. கால்நடைகளுக்காக வளர்க்கப்படும் மக்காச்சோளம் , சோளம் போன்றத் தானியங்கள் மயில்களுக்கு சிறந்த உணவாக இருக்கிறது. இரண்பென்னூர் வட்டத்தைச் சுற்றி அதிக அளவில் மயில்கள் காணப்படுகின்றன

## சரணாலயம்
பங்கபுரத்திலுள்ள "நவிலு பக்சிதாமா"  மயில்களின் பாதுகாப்பு மற்றும் இனப்பெருக்கம் ஆகியவற்றில் பிரத்தியேகமாக ஈடுபட்டுள்ள நாட்டின் இரண்டாவது சரணாலயம் ஆகும்.

இப்பகுதியில் மயில்களின் பெரும் இருப்பைப் புரிந்துகொண்ட இந்திய அரசு, சூன் 9, 2006 அன்று பங்கபுரத்தை மயில்கள் சரணாலயமாக அறிவித்தது. இந்த சரணாலயம் 139 ஏக்கர் நிலப்பரப்பில் அமைந்துள்ளது. இது வரலாற்று சிறப்புமிக்க  கோட்டையின் எச்சங்களைக் கொண்டுள்ளது. நிலத்தின் உயரமான மேடு மற்றும் ஆழமான அகழிகள் இந்த பறவைகளுக்கு சரியான இருப்பிடத்தை வழங்கியுள்ளன. இந்த சரணாலயம் முதல் உலகப் போருக்குப் பின்னர் 1919இல் அமைக்கப்பட்ட கால்நடை வளர்ப்பு பண்ணையில் அமைந்துள்ளது. இந்த பண்ணை சரணாலயத்தின் மொத்த 139 ஏக்கரில் (0.56 கி.மீ. 2) 90 ஏக்கரில் (360,000 மீ 2) அமைந்துள்ளது.

தோராயமான மதிப்பீட்டின்படி, சரணாலயத்தில் 1,000 க்கும் மேற்பட்ட மயில்கள் உள்ளன. மேலும், மனித தலையீடு குறைவாக இருப்பதால் இந்த பறவைகளின் இனப்பெருக்கம் அதிகமாக இருக்கிறது.

## பிற பறவைகள்
பங்கபுரம் கோட்டை மயில்களுக்கு மட்டுமல்லாமல், கொம்பு ஆந்தை, தவிட்டிச் சிலம்பன், மேக்பை, ராபின், பச்சைப் பஞ்சுருட்டான், பக்கி, மைனா, கருஞ்சிட்டு, மணிப்புறா, கிளிகள், மீன் கொத்தி, இந்திய சாம்பல் இருவாச்சி, நீலவால் பஞ்சுருட்டான்,  தையல்சிட்டு போன்ற பல பறவைகளுக்கும் வீடாகும்.

## மேற்கோள்கள்

பகுப்பு:ஹாவேரி மாவட்டம்
பகுப்பு:கர்நாடகத்தின் பறவை புகலிடங்கள்
பகுப்பு:இந்தியாவில் உள்ள பறவைகள் காப்பகங்கள்
ஆதிசுஞ்சனகிரி மலைகள்

மகாசமஸ்தான மடம் என்றும் அழைக்கப்படும் **ஆதிச்சுஞ்சனகிரி** (Adichunchanagiri), இந்தியாவின் கர்நாடக மாநிலம் மண்டியா மாவட்டம், நாகமங்களா வட்டத்தில் உள்ள ஒரு மலை நகரமாகும். கர்நாடகாவின் தலைநகரான பெங்களூருக்கு மேற்கே 110 கி.மீ தொலைவிலும், பெங்களூர்-மங்களூர் தேசிய நெடுஞ்சாலை 48 இலிருந்து வடகிழக்கில் பெல்லூர் குறுக்கு வரை 6 கி.மீ. தொலைவிலும் அமைந்துள்ளது. சிறீஆதிச்சுஞ்சனகிரி மகாசமஸ்தான மடம் கடல் மட்டத்துக்கு மேலே சுமார் 3,300 அடி உயரத்தில் ஒரு பாறை மலையில் அமைந்துள்ளது. இது கர்நாடகாவின் இந்துக்களின் நாதா பரம்பரையும் ஜோகி வழிபாட்டின் ஆன்மீக தலைமையகமும் ஆகும்.
thumb| ஆதிச்சுஞ்சனகிரி மலைகளின் நுழைவாயிலான பெல்லூர் குறுக்குச்சாலை

## காலபைரவேசுவரர் கோயில்
ஆதிச்சுஞ்சனகிரி மகாசமஸ்தான மடத்தின் சேத்திர கடவுள் காலபைரவேசுவரர். இங்குள்ள பஞ்ச லிங்கங்கள், ஜுவாலா பீடம், தூபி ஆகிய அனைத்தும் பக்தர்களால் வழிபடப்படுகின்றன. குன்றின் உச்சியில் ஆகாச பைரவம் என்ற கோயிலின் புனித குளம் ஒன்று அமைந்துள்ளது. இது பிந்து சரோவரா என்றும் அழைக்கப்படுகிறது. தீபோத்சவத் திட்டங்களுக்காக இரண்டு ஏரிகள் கட்டப்பட்டுள்ளன. ஆகம விதிகளின்படி பழைய பிந்து சரோவராவும் புதுப்பிக்கப்பட்டது.

## பின்னணி
சிவபுராணம், கல்வெட்டுகள் மற்றும் நாட்டுப்புறக் கதைகள் போன்றவை இந்த இடத்தைப் பற்றிய குறிப்புகளைக் கொண்டுள்ளன. சித்த சிம்மாசனத்தையும் கணிதத்தையும் நிறுவிய சித்த யோகியிடம் ஆதிருத்ரா இந்த சேத்திரத்தை ஒப்படைத்ததாக புராணங்கள் கூறுகின்றன. தற்போதைய தலைவரான நிர்மலானந்தநாத சுவாமி இந்த மடத்தின் 72 வது தலைவராக உள்ளார். இவர் 2013இல் மடத்தின் தலைவரானார். 1974 முதல் 2013 வரை தலைவர் ஜகத்குரு பத்ம பூஷண் ஸ்ரீ ஸ்ரீ ஸ்ரீ முனைவர் பாலகங்காதரநாத சுவாமிக்குப் பின்னர் இவர் இப்பதவிக்கு வந்தார். 

## மேற்கோள்கள்

## வெளி இணைப்புகள்

* Official Website of Adhichunchangiri Mahasamsthana Math 
* https://web.archive.org/web/20091124073925/http://www.indiaexpress.com/bangalore/eureka/adi.html
பகுப்பு:Coordinates on Wikidata
உடுப்பி மட்டு குல்லா

**உடுப்பி மட்டு குல்லா** (*Udupi mattu gulla*) அல்லது **உடுப்பி மட்டி குல்லா** என்பது பச்சை நிற கத்திரிக்காய் ஆகும். இது இந்தியாவின் கர்நாடக மாநிலத்தின் உடுப்பியில் உள்ள மட்டி கிராமம் மற்றும் அதனைச் சுற்றியுள்ளப் பகுதிகளில் வளர்க்கப்படுகிறது. இந்த கத்திரிக்காய்க்கு 2011ஆம் ஆண்டு புவியியல் சார்ந்த குறியீடு வழங்கப்பட்டது.

## விளக்கம்
இந்தப் பகுதியில் மட்டு குல்லா சுமார் 400 ஆண்டுகளுக்கு மேலாக வளர்க்கப்பட்டதாகக் கூறப்படுகிறது. இதனுடைய தோற்றமானது உடுப்பி, சோட் வதிராஜா மாதாவின் ஸ்ரீ வாதிராஜ தீர்த்தத்துடன் இணைக்கும் புராணக்கதையுடன் தொடர்புப் படுத்தப்படுகிறது. இந்த கத்தரிக்காய் உதயவர் நதிக்கும் சுவர்ணா நதிக்கும் இடைப்பட்ட 500 ஏக்கருக்கும் அதிகமான பரப்பளவில் பயிரிடப்பட்டது. மட்டி கிராமத்தினைத் தவிர அருகிலுள்ள  கிராமங்களிலும் (பங்களா, கொப்ளா, கைபுஞ்சால்) விளைவிக்கப்படுகிறது. இப்பகுதியில் இப்பயிருக்கு மீன் உரம் இடப்படுகிறது.

மற்ற இடங்களில் வளர்க்கப்படும் ஊதா கத்திரிக்காயைப் போலல்லாமல், மட்டு குல்லா பச்சை நிறத்தில் உள்ளது. "குல்லா" என்ற சொல் குறிப்பிடுவது போல, இது கோள வடிவத்தில் உள்ளது. இது பருவகால காய்கறியாகும். இப்பகுதியில் மட்டு குல்லா செப்டம்பர் மற்றும் அக்டோபர் மாதங்களில் பருவமழைக்குப் பிறகு வளர்க்கப்படுகிறது. குறைந்த ஈரப்பதத்தைக் கொண்டுள்ளது இக்கத்திரிக்காய் தனித்துவமான சுவையுடையது மட்டு குல்லா பரவலாக உடுப்பி சமையலில் பயன்படுத்தப்படும் காய்கறியாக உள்ளது. குறிப்பாக உடுப்பி சாம்பாரில் பயன்படுத்தப்படுகிறது. மட்டு குல்லாவின் அசாதாரண மற்றும் தனித்துவமான சுவை மற்றும் உற்பத்திக்காக பிரத்தியேக இருப்பிடத்திற்காக புவியியல் சார்ந்த குறியீட்டினை 2011ஆம் ஆண்டு பெற்றது.

பூச்சித் தாக்குதல்கள் மற்றும் பி. டி. கத்திரிக்காயின் வருகை போன்ற பல்வேறு காரணங்களால் சமீபத்திய ஆண்டுகளில் மட்டு குல்லாவின் உற்பத்தி குறைந்தது. தோட்டக்கலைத் துறையின் தகவலின் படி 2015ஆம் ஆண்டில் 67 ஹெக்டேர் பரப்பளவில் பயிரிடப்பட்டது. தோராயமாக ஹெக்டேர் ஒன்றிற்கு 40 டன் மகசூல் கிடைத்தது.

## மேலும் காண்க

* இந்திய புவிசார் குறியீடுகள் பட்டியல்

## மேற்கோள்கள்

பகுப்பு:உடுப்பி மாவட்டம்
பகுப்பு:கத்தரியினங்கள்
வங்காளதேசத் துடுப்பாட்ட அணியின் இலங்கைச் சுற்றுப்பயணம், 2021

வங்காளதேசத் துடுப்பாட்ட அணி 2021 ஏப்ரல், மே மாதங்களில் இலங்கையில் இரண்டு தேர்வுத் துடுப்பாட்ட போட்டிகளில் விளையாடியது. தேர்வுப் போட்டிகள் 2019–21 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக அமைந்தன.

ஆரம்பத்தில், மூன்று-தேர்வுப் போட்டித் தொடராக 2020 சூலை-ஆகத்து மாதங்களில் நடத்தத் திட்டமிடப்பட்டு, பின்னர் கோவிட்-19 பெருந்தொற்று காரணமாக 2020 அக்டோபருக்கு மாற்றப்பட்டது. 2020 செப்டம்பரில், மீண்டும் முடிவு செய்யப்பட்டது. 2020 திசம்பரில், வங்காளதேச துடுப்பாட்ட வாரியம் 2021 ஏப்ரலில் இரண்டு போட்டிகளில் மட்டும் விளையாட முடிவு செய்தது. 2021 பெப்ரவரியில் இப்பயணம் உறுதி செய்யப்பட்டது. 2021 மார்ச் 19 இல் இலங்கை துடுப்பாட்ட வாரியம் சுற்றுக்கான தேதிகளை அறிவித்தது.

முதல் தேர்வுப் போட்டி மிக அதிகமான ஓட்டங்கள் பெற்ற நிலையில் வெற்றி-தோல்வியின்றி முடிவடைந்தது. இரண்டாவது போட்டியை இலங்கை அணி 209 ஓட்டங்களால் வெற்றி பெற்று, 1–0 என்ற கணக்கில் தொடரை வென்றது.

## அணிகள்

## பயிற்சிப் போட்டி

## தேர்வுத் தொடர்
### 1-வது தேர்வு

### 2-வது தேர்வு

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:2021 இல் விளையாட்டுகள்
பகுப்பு:இலங்கையில் துடுப்பாட்டம்
பகுப்பு:வங்காளதேசத்தில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:2021இல் துடுப்பாட்டம்
பகுப்பு:2021 இல் இலங்கை
பிரமோத்ரி மொகந்தி

**பிரமோத்ரி மொகந்தி** (Brahmotri Mohanty*)* (1934 - 30 ஜூன் 2010) என்பவர் ஒடிய எழுத்தாளர் ஆவார் . இவர் ஏராளமான கவிதைத் தொகுப்புகளை எழுதியுள்ளார். 1983 ஆம் ஆண்டில் ஒடிசா சாகித்ய அகாதமி விருதை வென்ற *துருஷ்திர துயுதி* கவிதைத் தொகுப்பால் இவர் பரவலாக அறியப்படுகிறார். 

## தனிப்பட்ட வாழ்க்கை
இவர் 1934இல் புரியில் பிறந்தார்.  இவர் ஒடிசா சாகித்ய அகாதமி விருது வென்ற பிஜய்கிருஷ்ணா மொஹந்தியை மணந்தார். இவர் 76 வயதில் காலமானார். 

## தொழில்
இவரது முதல் கவிதை 1950 இல் வெளியிடப்பட்டது. இவரது கவிதைகள் பல ஒடியா பத்திரிகைகளில் வெளியிடப்பட்டுள்ளன. இவரது முதல் கவிதைத் தொகுப்பு 1972 இல் வெளியிடப்பட்டது. 

## வெளியிடப்பட்ட படைப்புகள்

* 
* 
* 

## சான்றுகள்

 
பகுப்பு:2010 இறப்புகள்
பகுப்பு:1934 பிறப்புகள்
கம்தானா

**கம்தானா** (Kamthana) என்பது இந்திய மாநிலமான கர்நாடகாவிலுள்ள பீதர் மாவட்டத்தின் பீதர் வட்டத்திலுள்ள ஒரு கிராமமாகும். பண்டைய கிராமமான இது, பீதருக்கு 10 கி.மீ தூரத்தில் உள்ளது. இது வரலாற்று பார்சவநாத தீர்த்தங்கரர் சமணக் கோவிலுக்கு புகழ் பெற்றது. வழக்கமாக ஆண்டுதோறும் பிப்ரவரியில் தேர்த் திருவிழா இங்கு நடைபெறும். .

## வரலாறு
கி.பி 753 ஆம் ஆண்டில் இராஷ்டிரகூட இளவரசர் தந்திதுர்கன் தன்னை இறையாண்மை சக்தியாக அறிவித்தார். மல்கெடாவை தலைநகராக அறிவித்து அங்கு ஒரு சைனக் கோவிலைக் கட்டினார். நிசிதிகளின் கல்வெட்டுகளில் கம்தானாவிலும், அதைச் சுற்றியுள்ள பகுதிகளிலும் வீடுபேறு அடைவதற்காக உண்ணா நோன்பிருந்து உயிர்விடும் சல்லேகனை என்ற நடவடிக்கையில் ஈட்பட்டிருந்ததாகத் தெரிவிக்கிறது. கம்தானா என்றால் மன்னிக்கும் இடம் என்று பொருள்.

## பார்சவநாத தீர்த்தங்கர சமண கோயில்
கம்தானா சைனமதத்தின் மையமாக இருந்துள்ளது. இங்கு சைன முனிவர்கள் வடக்கிருத்தல் நடவடிக்கையில் இருந்துள்ளதாகத் தெரிகிறது. பரியங்கசனா பாணியில்,  சுமார் 115 செ.மீ உயரமும் 55 செ.மீ அகலமும் கொண்ட பார்சவநாதர் தீர்த்தங்கர சிலை ஏழு தலைகள் கொண்ட பாம்பு சிலையின் கீழ் இங்குள்ள ஒரு குகையில் நிறுவப்பட்டுள்ளது. இது சுமார் 900 ஆண்டுகளுக்கு முன்பு நிறுவப்பட்டது. குகையில் ஒரு சிறிய விளக்கு இரவும் பகலும் எரிகிறது. விளக்கின் ஒளி சுவரில் பூசப்பட்ட 1,000 கண்ணாடியில் பிரதிபலிக்கிறது. சிலையின் மார்பில் சிறீவத்சம் (வட இந்திய பாரம்பரியம்), என்ற வைர வடிவ அடையாளம் காணப்படுகிறாது.

இந்த கோயில் ஒரு பிரபலமான குருகுலத்தின் ஒரு பகுதியாக இருந்தது. பல நூற்றாண்டுகளாக, இது மாணவர்களுக்கு மத மற்றும் மதச்சார்பற்ற கல்வியை இலவசமாக வழங்கியது. ஐதராபாத்தின் நிசாம்களின் ஆட்சியில் ஒரு நூற்றாண்டுக்கும் மேலாக குருகுலமும் கோயிலும் மிகுந்த சிறப்பாக செயல்பட்டு வந்தது.

## புள்ளிவிவரங்கள்
2001 இந்திய மக்கள் தொகை கணக்கெடுப்பின்படி, கம்தானாவின் மக்கள் தொகை 9634 ஆகும். இதில் 4956 ஆண்களும் 4678 பெண்களும் உள்ளனர் .

## மேலும் காண்க

* பீதர்
* கர்நாடக மாவட்டப் பட்டியல்
* இலக்குண்டி

## மேற்கோள்கள்

## வெளி இணைப்புகள்
* http://Bidar.nic.in/ 

பகுப்பு:Coordinates on Wikidata
பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:பீதர் மாவட்டம்
பகுப்பு:சைனம்
டெஸ்டின் டேனியல் கிரெட்டன்

**டெஸ்டின் டேனியல் கிரெட்டன்** () (பிறப்பு: நவம்பர் 23, 1978) என்பவர் அமெரிக்க நாட்டு திரைக்கதை ஆசிரியர், திரைப்பட  இயக்குநர், படத்தொகுப்பாளர் மற்றும் திரைப்படத் தயாரிப்பாளர் ஆவார். இவர் சோர்ட் டேர்ம் 12 (2013), தி கிளாஸ் கேஸ்லே (2017) மற்றும் ஜஸ்ட் மெர்சி (2019( போன்ற திரைப்படங்களில் பணிபுரிந்ததன் மூலம் அறியப்படும் இயக்குநர் ஆனார். 2021 ஆம் ஆண்டு மார்வெல் திரைப்படமான சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற திரைப்படத்தை இயக்கியுள்ளார்.

## ஆரம்ப கால வாழ்க்கை
கிரெட்டன் நவம்பர் 23, 1978 ஆம் ஆண்டில்  ஹைக்கூ, ஹவாய் தீவில் ஜப்பானிய அமெரிக்க சிகையலங்கார நிபுணர் ஜானிஸ் ஹாரூ கிரெட்டனுக்கும்  தீயணைப்புத் துறையில் பணியாற்றிய ஐரிஷ் மற்றும் ஸ்லோவாக் வம்சாவளியைச் சேர்ந்த டேனியல் கிரெட்டனு மகனாகப் பிறந்தார். இவருக்கு ஐந்து உடன்பிறப்புகள் உண்டு.

## மேற்கோள்கள்

## வெளி இணைப்புகள்
* 

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:திரைப்படத் தொகுப்பாளர்கள்
பகுப்பு:திரைக்கதை ஆசிரியர்கள்
பி. எஸ். அரிசங்கர்

**டாக்டர் பி.எஸ். ஹரிசங்கர்** தொல்லியல் துறையில் இரண்டு முது முனைவர் ஆய்வுகளை முடித்துள்ளார், மேலும் இந்தியத் தொல்லியல் ஆய்வகத்தின் உதவி இயக்குநராக  புது தில்லி இந்திரபிரஸ்தா கலை மற்றும் தொல்லியல் அருங்காட்சியகத்தில் பணியாற்றினார். தொல்பொருளியல் இவர் இந்தியத் தொல்லியல் துறையின் பல்வேறு தேசிய மற்றும் சர்வதேச திட்டங்களில் பணியாற்றியுள்ளார். அவர் தொல்லியல் வரலாறு தொடர்பாக இரண்டு நூல்களையும், பல் ஆய்வுக் கட்டுரைகளையும் வெளியிட்டுள்ளார். தற்போது அரிசங்கர் இமாச்சல பிரதேசத்தின் தலைநகரான சிம்லாவில் செயல்படும் இந்திய மேம்பட்ட ஆய்வு நிறுவனத்தின் கல்விக் குழ உறுப்பின்ராக உள்ளார்.

## படைத்த நூல்கள்
# Art and Archaeology of India: Stone Age to the Present
# Cultural Terrorism - Conflicts and Debates On Cultural Pasts 
## மேற்கோள்கள்

## வெளி இணைப்புகள்
*  Keezhadi: Digging to create church history – B.S. Harishankar
* 6 Articles of B S Harishankar

பகுப்பு:இந்தியத் தொல்லியலாளர்கள்
இந்தியத் தேயிலை வாரியம்

[thumb| [கொல்கத்தா|கொல்கத்தாவின் பிபிடி பாக்யில்  தேயிலை வாரிய தலைமையகம்]]
**இந்தியத் தேயிலை வாரியம்** (*Tea Board of India*) இந்திய அரசின் அமைப்பு ஆகும். இது தேயிலையின் ஏற்றுமதி, சாகுபடி, செயலாக்கம், மற்றும் உள்நாட்டு வணிக மேம்பாடு குறித்த நடவடிக்கைகளை மேற்கொள்கின்றது.

## பின்னணி
இந்தியத் தேயிலை வாரியம் இந்திய அரசின் நிறுவனமாகும். இது தேயிலையின் ஏற்றுமதி, சாகுபடி, செயலாக்கம், மற்றும் உள்நாட்டு வணிக மேம்பாடு குறித்த நடவடிக்கைகளை மேற்கொள்கின்றது. இந்திய தேநீர் வாரியமானது இந்தியாவில், தேயிலைச் சட்டம் 1953ன் அடிப்படையில் கொல்கத்தாவில் (முன்பு கல்கத்தா) தலைமையகமாகக் கொண்டு நிறுவப்பட்டது. இதன் தலைவராக இந்தியப் படைக்கல தொழிலகத் துணைத் தலைவர் திரு. பி.கே.சாஹூ, ஐ.ஓ.எஃப்.எஸ் உள்ளார்.   தேயிலை வாரத்தின் செயல்பாடானது நிர்வாகக் குழு, மேம்பாட்டுக் குழு, தொழிலாளர் நலக் குழு மற்றும் ஏற்றுமதி மேம்பாட்டுக் குழுவினால் நிர்வகிக்கப்படுகிறது.

## பணிகள்
சில தேயிலை வணிகர்களுக்குத் தேயிலை ஏற்றுமதிக்கான சான்றிதழ் எண்களை வழங்குவது தேயிலை வாரியத்தின் பொறுப்பாகும். இந்த சான்றிதழ் நோக்கமாக, தேயிலை உற்பத்தியாகும் இடம் குறித்த தகவல்கள் வழங்குவதாகும். இதனால் தேயிலை மோசடியினை தடுக்கலாம். இதனால் அரிய தேயிலையான டார்ஜீலிங் தேநீர் போன்ற தேயிலைகளில் பெயரில் செய்யப்படும் மோசடிகளை இந்த முகப்புச்சீட்டு குறைக்கும். உலக சந்தையில் விற்கப்படும் 'பாக்ஸ்' டார்ஜீலிங் தேயிலையை இந்த பிராந்திய வர்த்தகர்கள் இந்தியத் தேயிலை வாரியத்தால் உரிமம் பெற்ற ஏற்றுமதியாளர்கள் முற்றிலும் எதிர்க்கின்றனர்.

இந்தியத் தேயிலை வாரிய பணியாகத் தேயிலை உற்பத்தி மற்றும் உற்பத்தித்திறன், ஆராய்ச்சி நிறுவனங்களுக்கு நிதி உதவி மற்றும் தேயிலை உற்பத்திக்கு உதவி, மேம்பாட்டினை கண்காணித்தல் உள்ளன. இது ஆரோக்கியத்தில் நன்மை பயக்கும் அம்சங்களுடன் தொடர்புடையவை.

இது ஆராய்ச்சி நிறுவனங்கள், தேயிலை வர்த்தகம் மற்றும் அரசாங்க அமைப்புகளை ஒருங்கிணைக்கிறது. உலகத் தேயிலைத் தொழிலில் தேயிலை வர்த்தகத்தின் தொழில்நுட்ப ஆதரவை உறுதி செய்கிறது.

## ஆராய்ச்சி
கீழ்கண்ட பிரிவுகளில் தேயிலை/தேநீர் குறித்து ஆய்வுகள் நடைபெறுகிறது.
* தேயிலை வேளாண்மை மற்றும் மண்-நீர் மேலாண்மை
* தேயிலை மேம்பாடு
* தேயிலைப் பாதுகாப்பு
* தேயிலை உற்பத்தியினை இயந்திரமயமாக்கல்
* தேநீர் தர மேம்பாடு
* தேயிலை அடிப்படையிலான தயாரிப்பு பன்மயப்படுத்தல்
* காலநிலை மாற்றமும் தேநீரும்

## அலுவலகம்
கொல்கத்தாவினை தலைமையிடமாக கொண்ட தேயிலை வாரியத்தின் அலுவலகங்கள் கொல்கத்தா, இலண்டன், மாஸ்கோ மற்றும் துபாயில் உள்ளன. தேயிலை வாரியத்திற்கு 1960கள் மற்றும் 70களில் நியூயார்க் நகரில் ஒரு அலுவலகம் இருந்தது. திரு பி.வி.ராமசாமி 1960 முதல் 1963 வரை நியூயார்க் அலுவலகத்தின் முதல் இயக்குநராக இருந்தார். மேலும் இவர் 1973 முதல் 1975 வரை தேயிலை வாரியத்தின் தலைமை பொறுப்பிலிருந்தார்.

## மேலும் காண்க

* அசாம் தேயிலை
* டார்ஜீலிங் தேயிலை
* இந்தியத் தேயிலைச் சங்கம்
* தேநீர்
* டோக்லாய் தேயிலை ஆராய்ச்சி நிறுவனம்

## மேற்கோள்கள்

## ஆதாரங்கள்

* தேயிலை வாரியம் இந்தியா சுய விளக்கம்
* 

## வெளி இணைப்புகள்

* தேயிலை வாரியம் இந்தியா முகப்பு பக்கம்
* தேயிலை வாரியத்தின் துணைத் தலைவர் ரோஷ்னி சென் பேட்டி

பகுப்பு:இந்தியத் தேயிலை
பகுப்பு:உணவு பதப்படுத்தும் தொழில்கள் அமைச்சகம்
பிராணவாயு சிகிச்சை

**பிராணவாயு சிகிச்சை** அல்லது **உயிர்வளி மருத்துவ முறை** (**Oxygen therapy**), மூச்சுத் திணறல் பாதிப்பு உள்ள நோயாளிகளுக்கு, மருத்துவமனையில் பிராணவாயுவை மூக்கு வழியாக நுரையீரலுக்கு நேரடியாக செலுத்தும் முறை ஆகும். இதனால் இரத்தத்தில் உள்ள சிவப்பணுக்கள் உடலில் உள்ள எல்லா திசுக்களுக்கும் போதிய பிராணவாயுவை எடுத்துச் செல்ல உதவுகிறது. இது மருத்துவ சிகிச்சையில் ஒரு பகுதியாகும். 
மேலும் இரத்தத்தில் பிராணவாயுவின் அளவு குறைவாக உள்ளவர்களுக்கும், நச்சு வாயுக்களை சுவாசித்ததால் ஏற்படும் மூச்சுத் திணறல் உள்ளவர்களுக்கும், கொத்துத் தலைவலிஉள்ளவர்களுக்கும் மற்றும் உள்ளிழுக்கும் மயக்க மருந்து கொடுக்கப்படும் போது நுரையீரலில் போதுமான பிராணவாயுவை பராமரிக்க பிராணவாயு சிகிச்சை வழங்கப்படுகிறது.

நீண்டகாலம் நுரையீரல் நோயால் பாதிக்கப்பட்டவர்களுக்கு க்ருதியில் குறைந்த அளவிலே  பிராணவாயு இருக்கும். அவ்வாறு உள்ளவர்களுக்கு பிராணவாயு சிகிச்சை பயனுள்ளதாக இருக்கும். இரத்தத்தில் உள்ள சிவப்பணுக்கள் உடலில் உள்ள எல்லா திசுக்களுக்கும் போதிய பிராணவாயுவை எடுத்துச் செல்ல உயிர்வளி சிகிச்சை உதவுகின்றன. நோயாளிகளின் மூக்கு வழியாக நைலான் குழாய் அல்லது முகமூடி குழாய் வழியாகவும் பிராணவாயு செலுத்தப்பட்டு சிகிச்சை  வழங்கப்படுகிறது.மேலும் கொரானா வைரசால் பாதிக்கப்பட்டவர்களில் சிலருக்கு நுரையீரல் அழற்சி ஏற்படுவதால், மூச்சுத் திணறல் ஏற்படும் போது  பிராணவாயு சிகிச்சை வழங்கப்படுகிறது.

நாசிக் தொடருந்து நிலையத்தில் தூய்மையான பிராணவாயுவை சுவாசிப்பதற்கு கட்டணத்துடன் கூடிய பிராணவாயு அலகுகளை நிறுவியுள்ளனர்.காற்று மாசு மிக்க தில்லி, பெங்களூரு மற்றும் சென்னை போன்ற பெருநகரங்களில் தூய பிராணவாயுவை சுவாசிப்பதற்கு கட்டணத்துடன் கூடிய அலகுகள் உள்ளது.

## மேற்கோள்கள்

## வெளி இணைப்புகள்
*ஆக்சிஜன் எப்படி உற்பத்தியாகிறது, விலை என்ன? கொரோனா நோயாளிகளுக்கு ஏன் ஆக்சிஜன் தேவை?
பகுப்பு:மருத்துவம்
*
இந்தியத் தேயிலை சங்கம்

**இந்தியத் தேயிலை சங்கம்** (*Indian Tea Association*) என்பது இந்தியத் தேயிலை உற்பத்தியாளர்களின் வர்த்தக சங்கமாகும். இதன் தலைமை அலுவலகம் இந்தியாவின் மேற்கு வங்காள மாநிலம் கொல்கத்தாவில் (கல்கத்தா) உள்ளது.

## வரலாறு
பிரித்தானிய இந்தியாவில் தேயிலைத் தோட்டக்காரர்களின் நலன்களைப் பாதுகாப்பதற்காகவும், இந்தியத் தேயிலை நுகர்வினை ஊக்குவிப்பதற்காகவும் 1881ஆம் ஆண்டில் இந்த சங்கம் நிறுவப்பட்டது. இதற்கு இலண்டனிலும் இந்தியாவிலும் அலுவலகங்கள் இருந்தன. இந்தச் சங்கம் தேயிலைத் தோட்டங்களுக்கான தொழிலாளர்களை ஆட்சேர்ப்பு செய்வதற்கான விதிகளையும் வகுத்தது. இருபதாம் நூற்றாண்டின் முற்பகுதியில் தொழிலாளர்களின் நடத்தையின் தரத்தை உயர்த்துவதிலும் பங்கேற்றது.

## மேற்கோள்கள்

## மேலும் படிக்க

* இந்தியாவில் தொழிலாளர் சட்டத்தின் சமூக முன்னோக்கு 1859-1932: தேயிலைத் தோட்டங்களுக்கு (1987) ராம்கிருஷ்ணா சட்டோபாத்யாயால் பயன்படுத்தப்பட்டது
* ஹரோல்ட் மன் எழுதிய 
*  சாமுவேல் பைல்டன் எழுதிய முதலாளிகள் மற்றும் உதவியாளர்களுக்கான வழிகாட்டி (1882)
* ஜார்ஜ் பார்கர் எழுதிய 
* டபிள்யூ.எம். ஃப்ரேசரால் ஒரு தேயிலைத் தோட்டக்காரரின் நினைவுகள் (1937)
* இந்திய தேயிலை சங்கம்
* தேயிலை ஊக்குவிக்க ஐ.டி.ஏ.
* ABITA சமூக நலத்திட்டங்களை அசாமில் யுனிசெஃப் உடன் செயல்படுத்துகிறது

பகுப்பு:இந்தியத் தேயிலை
பகுப்பு:மேற்கு வங்காளம்
ஹூலி

**ஹூலி** (Hooli) என்பது இந்தியாவின் கர்நாடகாவில் பெல்காம் மாவட்டத்தின் சௌந்தட்டியிலிருந்து சுமார் 9 கி.மீ.தொலைவிலுள்ள ஒரு நகரமாகும். பெல்காம் மாவட்டத்தின் பழமையான கிராமங்களில் ஒன்றான இங்கு, பஞ்சலிகேசுவரர் கோயில், திரிகூடேசுவரர் கோயில் ஆகியவை அமைந்துள்ளது. வரலாற்று ரீதியாக புகழ் பெற்ற இது ஒரு மலையின் மேல் பாழடைந்த கோட்டையையும், ஏராளமான கோவில்களையும் கொண்டுள்ளது. இந்த ஊர் சௌந்தட்டியின் இராட்டாக்கள், இராமதுர்க்கத்தின் பட்வர்தன்கள் ஆகியோரின் ஆட்சியில் இருந்துள்ளது. மேலும், பெரும்பாலான கோயில்கள் சாளுக்கிய கட்டிடக்கலை அம்சங்களைக் கொண்டுள்ளது. சைன நினைவுச்சின்னங்கள் இங்கு ஆரம்பத்தில் சாளுக்கிய ஆட்சியைக் குறிக்கிறது. கிராமத்தின் பெயர் பூவள்ளி (காதுக்கான பூத்தோடு) என்பதிலிருந்து மாறியிருக்கலாம். இந்தக் கிராமம் பண்டைய காலங்களில் மகிசிபதிநகர் என்றும் அழைக்கப்பட்டது

## ஹூலி கோயில்கள்
இங்குள்ள பஞ்சலிங்கேசுவரர் கோயிலின் அழகிய கட்டிடக்கலை போற்றப்பட வேண்டிய ஒன்றாகும். இது இந்தியத் தொல்பொருள் துறையின் கீழ் பாதுகாக்கப்பட்ட நினைவுச்சின்னமாகும். முன்னதாக, கோடைக் காலங்களில் மக்கள் இந்த கோவிலின் நிழலில் ஓய்வெடுப்பார்கள். கோயில் கல்லால் ஆனதால், சுட்டெரிக்கும் கோடையில் கூட நம்பமுடியாத குளிர்ச்சி காணப்படுகிறது.

இந்தக் கோயிலுக்கு எதிரே நவீன ஹரி மந்திர் ஒன்று உள்ளது. ஞானேஷ்வரால் பெரிதும் ஈர்க்கப்பட்டுள்ள சாந்த் கலாச்சாரம் அல்லது நாத சைவப் பாரம்பரியம் இங்கு செழித்தது.

ஹூலியில் உள்ள பிற கோவில்கள் பின்வருமாறு:

* அந்தகேசுவரர் கோயில்
* பவானிசங்கர கோயில்
* காலமேசுவரர் கோயில்
* காசி விசுவநாதர் கோயில்
* மதனேசுவரர் கோயில்
* சூர்யநாராயணன் கோயில்
* தாருகேசுவரர் கோயில்
* ஹூலி சங்கமேசுவர் அஜ்ஜனாவரு கோயில்
* பீர்தேவர் கோயில், ஹூலி

## கேலரி

படிமம்:Panchalingeshwara temple Hooli 2.jpg|ஹூலி பஞ்சலிங்கேசுவரர் கோயில்
படிமம்:Panchalingeshwara temple Hooli 4.jpg|ஹூலி பஞ்சலிங்கேசுவரர் கோயில்
படிமம்:Panchalingeshwara temple Hooli 5.jpg|ஹூலி பஞ்சலிங்கேசுவரர் கோயில்
படிமம்:Historical temple Hooli 1.jpg|பாழடைந்த கோயில்
படிமம்:Historical temple Hooli 3.jpg|பாழடைந்த கோயில்
படிமம்:Historical temple Hooli 4.jpg|பாழடைந்த கோயில்
படிமம்:Historical temple Hooli 5.jpg|பாழடைந்த கோயில்
படிமம்:Historical temple Hooli 6.jpg|பாழடைந்த கோயில்


## மேலும் காண்க

* மேலைச் சாளுக்கியர்
* பாதமி
* அய்கொளெ
* பட்டடக்கல்
* உரோன்
* சௌந்தட்டி

## மேற்கோள்கள்

பகுப்பு:கர்நாடகாவில் உள்ள சிவன் கோயில்கள்
பகுப்பு:சாளுக்கியர்
பகுப்பு:கர்நாடக வரலாறு
பகுப்பு:Coordinates on Wikidata